Angsle ya iku salah sijining jinis wedang khas Jawa. Wedang iki asalé sangka Kutha Malang nanging uga bisa dipethuki ing Surabaya lan daerah liya ing Jawa. Wedang iki disuguhake panas-panas utawa anget.

Isèn-isèn 
Isèn-isèn kang wajib ana ing wedang Angsle ya iku kacang ijo godhog, kacang tanah sangrai, godhong pandan, santen, lan roti tawar. Uga bisa ditambahi petulo (putu mayang), ketan putih kukus, nangka, lan tape tela kaspe.

Cara Gawéné 
Cara gawene gampang waé. Kanggo duduh santen: nggodhok santen bareng karo godhong pandhan, gula putih, uyah, lan jahe emprit kang wus digeprek. Udheg alon-alon supaya santene ora pecah. Banjur  angkat. Kanggo petulo: Kukus glepung beras rong puluh menit ing jero dandang panas, banjur angkat lan disisihna. Godhog santen bareng karo uyah lan godhong pandan, angkat, banjur sisihna godhong pandane. Godhogan santen iki banjur disokake marang tepung beras kukus karo diudheg rata nganti rodo adhem. Tambahna tepung kanji, udheg rikat nganti rata. Banjur dilebokake ing cithakan putu mayang, teken sampek adonane dadi wujud mi banjur digulung. Kukus ana ing jero dandang panas watara selawe menit nganti mateng. Angkat banjur disisihna.

Cara Suguh 
Cara nyuguhake uga gampang. Isèn-isèn ditata ing mangkok utawa gelas, banjur disiram duduh santen.

Pranala njaba 
Ayo, Rek. Nyicip wedang angsle
Wedang Angsle

Ombèn-ombèn
Ombèn-ombèn Jawa
Artikel Wiki Mrebawani